CELEX: 32007R1189
Language: bg
Date: 2007-10-11 00:00:00
Title: Регламент (ЕО) № 1189/2007 на Комисията от 11 октомври 2007 година за определяне на коефициентите на обезценяване, приложими при закупуването на земеделски продукти за публична интервенция за отчетната 2008 година

12.10.2007   
            
            
               BG
            
            
               Официален вестник на Европейския съюз
            
            
               L 267/3
            
         
      РЕГЛАМЕНТ (ЕО) № 1189/2007 НА КОМИСИЯТА
   
   от 11 октомври 2007 година
   за определяне на коефициентите на обезценяване, приложими при закупуването на земеделски продукти за публична интервенция за отчетната 2008 година
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕИО) № 1883/78 на Съвета от 2 август 1978 година относно определяне на общите правила за финансирането на интервенциите от Европейския фонд за ориентиране и гарантиране на земеделието (ФЕОГА), секция „Гарантиране“ (1), и по-специално член 8, първа алинея от него,
   като има предвид, че:
   
               (1)
            
            
               В съответствие с член 3, параграф 1, буква б) от Регламент (ЕО) № 1290/2005 на Съвета от 21 юни 2005 година относно финансирането на Общата селскостопанска политика (2) интервенциите, насочени към стабилизиране на земеделските пазари, се финансират от Европейския фонд за гарантиране на земеделието (ЕФГЗ).
            
         
               (2)
            
            
               Съгласно член 8 от Регламент (ЕИО) № 1883/78 обезценяването на земеделските продукти в публичните интервенционни складове се извършва в момента на тяхното изкупуване. Процентът на обезценяване не надхвърля разликата между изкупната цена и предвидимата цена за продажба на съответния продукт. Този процент се фиксира за всеки продукт преди началото на отчетната година. Освен това Комисията може да ограничи обезценяването в момента на изкупуване до част от този процент на обезценяване, като тази част не може да бъде по-малка от 70 % от общото обезценяване.
            
         
               (3)
            
            
               В приложение VIII, точки 1, 2 и 3, към Регламент (ЕО) № 884/2006 на Комисията от 21 юни 2006 г. относно подробните правила за прилагането на Регламент (ЕО) № 1290/2005 на Съвета за финансирането от страна на Европейския фонд за гарантиране на земеделието (ЕФГЗ) на интервенционни мерки под формата на операции на публично съхранение и отчитане на операции на публично съхранение от разплащателните агенции на държавите-членки (3), се определят подробните правила за изчисляване на обезценяването.
            
         
               (4)
            
            
               Поради това е препоръчително, за някои продукти да се фиксират коефициентите, които трябва да се прилагат от интервенционните органи през отчетната 2008 година, за месечните стойности на изкупуване на тези продукти, за да могат въпросните органи да определят сумите на обезценяването.
            
         
               (5)
            
            
               Предвидените в настоящия регламент мерки са в съответствие със становището на Комитета по селскостопанските фондове,
            
         ПРИЕ НАСТОЯЩИЯ РЕГЛАМЕНТ:
   Член 1
   За продуктите, посочени в приложението и които след изкупуване при публична интервенция се складират или се поемат от интервенционните органи между 1 октомври 2007 г. и 30 септември 2008 г., интервенционните органи прилагат за стойностите на изкупените продукти всеки месец коефициентите на обезценяване, посочени в даденото приложение.
   Член 2
   Размерът на разходите, които са изчислени предвид обезценяването, посочено в член 1 от настоящия регламент, се съобщават на Комисията в рамките на изготвените в съответствие с Регламент (ЕО) № 883/2006 на Комисията декларации (4).
   Член 3
   Настоящия регламент влиза в сила в деня на публикуването му в Официален вестник на Европейския съюз.
   Той се прилага от 1 октомври 2007 година.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 11 октомври 2007 година.
      
         
            За Комисията
         
         Mariann FISCHER BOEL
         
         
            Член на Комисията
         
      
   
   
      (1)  ОВ L 216, 5.8.1978 г., стр. 1. Регламент, последно изменен с Регламент (ЕО) № 734/2007 (ОВ L 169, 29.6.2007 г., стр. 5).
   
      (2)  ОВ L 209, 11.8.2005 г., стр. 1. Регламент, последно изменен с Регламент (ЕО) № 378/2007 (ОВ L 95, 5.4.2007 г., стр. 1).
   
      (3)  ОВ L 171, 23.6.2006 г., стр. 35. Регламент, изменен с Регламент (ЕО) № 721/2007 (ОВ L 164, 26.6.2007 г., стр. 4).
   
      (4)  ОВ L 171, 23.6.2006 г., стр. 1.
   
      ПРИЛОЖЕНИЕ
      Коефициенти на обезценяване, приложими за месечните стойности на изкупуванe
      
                  Продукти
               
               
                  Коефициенти
               
            
                  Мека хлебна пшеница
               
               
                  —
               
            
                  Ечемик
               
               
                  —
               
            
                  Царевица
               
               
                  —
               
            
                  Бяла захар
               
               
                  0,10
               
            
                  Необработен ориз
               
               
                  —
               
            
                  Алкохол
               
               
                  0,45
               
            
                  Масло
               
               
                  —
               
            
                  Обезмаслено мляко на прах
               
               
                  —